b'\n_START_ARTICLE_\nBuje\n_START_SECTION_\nGradska naselja\n_START_PARAGRAPH_\nPodru\xc4\x8dju grada Buja pripada 26 naselja (stanje 2006), to su: _NEWLINE_Baredine (Baredine), _NEWLINE_Bibali (Bibali), _NEWLINE_Brdo (Collalto), _NEWLINE_Bri\xc4\x8d (Briz), _NEWLINE_Buje (Buie), _NEWLINE_Buroli (Buroli), _NEWLINE_Bu\xc5\xbein (Busin) (ne pojavljuje se na popisima 2001. ni 2011., ali spominju ga Slu\xc5\xbebene novine Grada Buja br. 08/12 - 27. kolovoza 2012. i Gamboci (Gambozzi), _NEWLINE_Kaldanija (Caldania), _NEWLINE_Kanegra (Canegra), _NEWLINE_Ka\xc5\xa1tel (Castel Venere), _NEWLINE_Krasica (Crasizza), _NEWLINE_Kr\xc5\xa1ete (Carsette), _NEWLINE_Ku\xc4\x87ibreg (Cucibreg), _NEWLINE_Lozari (Lozari), _NEWLINE_Maru\xc5\xa1i\xc4\x87i (Marussici), _NEWLINE_Meri\xc5\xa1\xc4\x87e (Merischie), _NEWLINE_Momjan (Momiano), _NEWLINE_Oskoru\xc5\xa1 (Oscorus), _NEWLINE_Plovanija (Plovania), _NEWLINE_Sveta Marija na Krasu (Madonna del Carso) /dio/, _NEWLINE_\xc5\xa0krile (Scrile), _NEWLINE_\xc5\xa0kudelini (Scudelin), _NEWLINE_Triban (Tribano) i _NEWLINE_Veli Mlin (Molino Grande)_NEWLINE_Na podru\xc4\x8dju Grada Buja nalazi se naselje Sorbar koje je danas napu\xc5\xa1teno. Podru\xc4\x8dje ovog naselja upravno pripada naselju Maru\xc5\xa1i\xc4\x87ima.\n_START_SECTION_\nStanovni\xc5\xa1tvo\n_START_PARAGRAPH_\nMjesto Buje ima oko 3 tisu\xc4\x87e stanovnika.\n_START_SECTION_\nUprava\n_START_PARAGRAPH_\nTrenutno je gradona\xc4\x8delnik Buja Fabrizio Vi\xc5\xbeintin.\n_START_SECTION_\nPovijest\n_START_PARAGRAPH_\nBuje ima bogatu povijest, u rimsko doba ovdje se nalazilo malo naselje, a postoje tragovi \xc5\xbeivota iz ranijih razdoblja u bli\xc5\xbeoj okolici. Nakon pada Zapadnog rimskog carstva pod vla\xc5\xa1\xc4\x87u je barbara, a nedugo potom u okviru Akvilejskog patrijarhata. Ta uprava se ne zadr\xc5\xbeava dugo, te Buje preuzima Mleta\xc4\x8dka republika. Tijekom Mleta\xc4\x8dke vlasti podignuti su zvonik i crkva Sv. Servula, koju karakterizira nedovr\xc5\xa1eno pro\xc4\x8delje, koje svjedo\xc4\x8di o prilikama u doba kasne mlet. uprave. Nakon pada Mleta\xc4\x8dke republike Buje je kratko pod francuskom vlasti i u Austro-Ugarskoj monarhiji koja je sagradila \xc5\xbeeljezni\xc4\x8dki kolodvor koji i danas postoji, ali je u njemu smje\xc5\xa1ten vatrogasni dom. Nakon okon\xc4\x8danja Prvog svjetskog rata Istra i Buje su pod talijanskom upravom. Tijekom II. svj. rata u Istri je aktivan pokret otpora, te ona nakon rata biva oslobo\xc4\x91ena od talijanske vlast ali Buje zavr\xc5\xa1ava u slobodnoj zoni Trsta koja je bila djelomi\xc4\x8dno pod kontrolom saveznika (UK i SAD-a), a djelomi\xc4\x8dno pod kontrolom JNA. U to doba Buje je sredi\xc5\xa1te sjeverne Istre, ima osnovnu i srednju \xc5\xa1kolu, policijsku postaju, sud i druge va\xc5\xbene ustanove. Istovremeno, Umag i Novigrad, nekad mala ribarska mjesta, zahvaljuju\xc4\x87i turizmu, ubrzano rastu. Bez obzira na \xc4\x8dinjenicu da Umag ima vi\xc5\xa1e stanovnika, Buje je jo\xc5\xa1 sudsko sredi\xc5\xa1te Buj\xc5\xa1tine...\n_START_SECTION_\nGospodarstvo\n_START_PARAGRAPH_\nNajpoznatija tvornica je Digitron, koja proizvodi elektronsku opremu, po njoj je d\xc5\xbeepno ra\xc4\x8dunalo ili kalkulator dobio drugi naziv digitron, te Bifix, tvornica za proizvodnju zidnih boja. Zna\xc4\x8dajna grana gospodarstva je poljoprivreda, posebice nasadi vinograda i maslina. Do lipnja 1963. djelovalo je do tada samostalno poduze\xc4\x87e Elektra Buje, koje je djelovalo na podru\xc4\x8dju op\xc4\x87ina Buje, Umag i Novigrad kao pogon sa samostalnim obra\xc4\x8dunom, a nakon toga pripojeno je Elektroistri Pula.\n_START_SECTION_\nKultura\n_START_PARAGRAPH_\nU gradu se nalaze kino, gradska knji\xc5\xbenica. Grad ima dvije velike crkve: Marije Milosrdnice i Sv. Servola, u starom dijelu grada.\n_START_SECTION_\n\xc5\xa0port\n_START_PARAGRAPH_\nU Gradu Bujama djeluju nogometni i bo\xc4\x87arski klubovi, rukometni, teniski, odbojka\xc5\xa1ki, \xc5\xa1ahovski, kickboxing i karate klub, te sportsko ribolovno dru\xc5\xa1tvo.\n_START_SECTION_\nKonzulati\n_START_PARAGRAPH_\nItalija'